
A békéscsabai főtérrehabilitáció értékelése hagyományos on-line és modern közösségi média alapján

Európában a terület- és településfejlesztésnek több évtizedes története van, amit közösségi szintű elv és célrendszerek irányítanak, melyek az Európai Uniós csatlakozástól Magyarországon is érvényesek. A településfejlesztés, ezen belül a városfejlesztés, fontos eszközei közé tartozik a települések nem csak fizikai, de komplex gazdasági, társadalmi és környezeti megújulását elősegítő városrehabilitáció. A városfejlesztési eszközök használatát az Európai Unió stratégiai szemléletű dokumentumokban foglaltak szerint szorgalmazza a területi kohézió elérése érdekében. Az elmúlt évtizedben a rehabilitáció egyik leggyakrabban alkalmazott formája a köztérfejlesztés, ami a gyors elhasználódás, funkcióváltozás miatt érdemel kiemelt figyelmet.
Dolgozatomban Békéscsaba Megyei Jogú Város Integrált Városfejlesztési Stratégiája alapján mutatom be az Önkormányzat funkcióbővítő, belváros rehabilitációs projektjét, ami köztér rehabilitációval is együtt járt. Az akcióterületi tervet a megfogalmazott elméleti háttér és a területfejlesztési elvek tükrében is értékelem. Munkámban a projekt sikerességére vonatkozó kérdésekre kerestem választ. Többek között az alapján, hogy hogyan jelenik meg a beruházás a helyi sajtóban, mi az emberek véleménye a projektről, azt sikeresnek vagy sikertelennek ítélik.
Az EU-s önkormányzati beruházások nagy nyilvánosság előtt történnek. Ez a fajta nyilvánosság lehetőséget ad az embereknek a vélemény kinyilvánításra. Kvalitatív kutatási módszerrel elemeztem a megye fő online portálja, a Békés Online vonatkozó cikkeihez tartozó kommentárokat. A megújult közterek fontos színterei a közösségi életnek, ez nem csak a valós, de a virtuális térben is megjelenik. A főteret ezért, a közösségi médiában való megjelenésével is tanulmányoztam. Ezt az on-line közösségi életet élő emberek körében preferált médiuma az Instagram alapján végeztem, tartalom elemzés módszerével. Így vizsgálva a valós tér igénybevételét a felhasználók körében, feltételezve azt, hogy egy modern és élhető főtér eltérő tartalmakkal, de gyakran megjelenik.
A kutatás bebizonyította, hogy a fejlesztés több szempontból is pozitív hatású Békéscsaba számára. Azonban a nem alapos stratégiai fejlesztési terv és a gyakran korszerűtlen város rehabilitációs tervezési háttér eredményeként a lehetőségekhez mérten nem kielégítő rehabilitáció ment végbe.

